als_Latn dik_Latn sag_Latn
Parlamenti i Spanjës miratoi një ligj të ri të enjten, i cili lejon publikuesit e lajmeve të kërkojnë një pagesë nga faqe si Google News sa herë që ata shfaqin lajme në rezultatet e kërkimit. Ky ligj i ri do të hyjë në fuqi më 1 janar 2015.
Google pati lajmëruar se do të mbyllë faqen e saj të lajmeve në Spanjë nëse do të miratohej ky ligj, megjithatë parlamenti spanjoll vendosi që ta miratojë atë. Përfaqësuesi i Google-it në Spanjë shprehu mospëlqimin e tij mbi këtë ligj të ri duke deklaruar:
“Jemi zhgënjyer nga ky ligj i ri sepse mendojmë se shërbime si Google News ndihmojnë publikuesit të sjellin trafik në faqet e tyre ueb. Ne do të vazhdojmë të punojmë me publikuesit spanjollë për t’i ndihmuar ata të rrisin të ardhurat e tyre edhe pse me këtë ligj të ri është pak e pamundur.”
Opozita në parlamentin e Spanjës kritikoi këtë vendim të miratuar nga pozita, duke e cilësuar atë si “një nga ligjet më të këqija të miratuar ndonjëherë”.
(Herë të lexuara: 140)
als_Latn als_Latn als_Latn als_Latn als_Latn